“Odamning immunitet tanqisligi virusi keltirib chiqaradigan kasallik (OIV infeksiyasi) tarqalishiga qarshi kurashish toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida
(law, 2023-03-23)

“Odamning immunitet tanqisligi virusi keltirib chiqaradigan kasallik (OIV infeksiyasi) tarqalishiga qarshi kurashish toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Vazirlar Mahkamasining “Fuqarolarning davlat pensiya taʼminoti toʻgʻrisida”gi Oʻzbekiston Respublikasi Qonuniga hamda Oʻzbekiston Respublikasining Mehnat kodeksiga oʻzgartish va qoʻshimchalar kiritish haqida”gi Oʻzbekiston Respublikasi Qonunini amalga oshirish uchun zarur boʻlgan normativ-huquqiy hujjatlarni tasdiqlash haqida” 2011-yil 7-apreldagi 107-son qaroriga (Oʻzbekiston Respublikasi QT, 2011-y., 4-son, 27-modda) ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda ular tomonidan qabul qilingan idoraviy normativ-huquqiy hujjatlarni bir oy muddatda ushbu qarorga muvofiqlashtirsin. 3. Vazirlar Mahkamasining “OITS bilan kasallanishning oldini olishni kuchaytirish choralari toʻgʻrisida” 1992-yil 26-iyundagi 298-son qarorining 2-bandi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Qaror 1-bandining ikkinchi xatboshiga “Bolalikdan nogironlarga” soʻzlaridan keyin “va oʻn sakkiz yoshga toʻlmagan OIV infeksiyasiga chalingan shaxslarga” soʻzlari qoʻshilsin. 2. Bolalikdan nogironlarga nafaqalar tayinlash va toʻlash tartibi toʻgʻrisidagi nizomda (1-ilova): ilova nomiga “Bolalikdan nogironlarga” soʻzlaridan keyin “va oʻn sakkiz yoshga toʻlmagan OIV infeksiyasiga chalingan shaxslarga” soʻzlari qoʻshilsin; 1-band quyidagi tahrirda bayon qilinsin: “1. Ushbu Nizom 16 yoshdan katta bolalikdan nogironlarga, 16 yoshgacha nogiron bolalarga va oʻn sakkiz yoshga toʻlmagan OIV infeksiyasiga chalingan shaxslarga har oylik nafaqalar (keyingi oʻrinlarda nafaqa deb ataladi) tayinlash va toʻlash tartibini belgilaydi”; 2-bandga “(keyingi oʻrinlarda 16 yoshdan katta bolalikdan nogiron deb ataladi)” “kasallikning bosqichidan qatʼi nazar, oʻn sakkiz yoshga toʻlmagan OIV infeksiyasiga chalingan shaxslar” soʻzlari qoʻshilsin; 5-band quyidagi tahrirda bayon qilinsin: “5. Nafaqa tayinlash toʻgʻrisidagi ariza (keyingi oʻrinlarda ariza deb ataladi): OIV infeksiyasiga chalingan shaxs va 16 yoshdan katta bolalikdan nogiron tomonidan; OIV infeksiyasiga chalingan shaxsning va muomalaga layoqatsiz deb eʼtirof etilgan 16 yoshdan katta bolalikdan nogironning ota-onasi, farzandlikka oluvchisi, vasiysi yoki homiysi tomonidan; nogiron bolaning, shuningdek 16 yoshga toʻlmagan OIV infeksiyasiga chalingan shaxsning ota-onasi, farzandlikka oluvchisi, vasiysi yoki homiysi tomonidan yashash joyi boʻyicha Pensiya jamgʻarmasi boʻlimiga beriladi”; 6-bandda: quyidagi mazmundagi “a1”-kichik band qoʻshilsin: “a1) 16 yoshdan katta OIV infeksiyasiga chalingan shaxs tomonidan — pasportining nusxasi va sogʻliqni saqlash muassasalari tomonidan belgilangan tartibda beriladigan tibbiy xulosa; “b” va “v” kichik bandlar quyidagi tahrirda bayon qilinsin: “b) muomalaga layotqatsiz deb eʼtirof etilgan 16 yoshdan katta bolalikdan nogironning va OIV infeksiyasiga chalingan shaxsning ota-onasi, farzandlikka oluvchisi, vasiysi yoki homiysi tomonidan — muomalaga layoqatsiz deb eʼtirof etilgan 16 yoshdan katta bolalikdan nogironning va 16 yoshdan katta OIV infeksiyasiga chalingan shaxsning pasporti nusxasi, ariza bergan ota-ona, farzandlikka oluvchi, vasiy yoki homiyning pasporti nusxasi; v) nogiron bolaning, shuningdek 16 yoshga toʻlmagan OIV infeksiyasiga chalingan shaxsning ota-onasi, farzandlikka oluvchisi, vasiysi yoki homiysi tomonidan — nogiron bola, shuningdek 16 yoshga toʻlmagan OIV infeksiyasiga chalingan shaxsning tugʻilganligi toʻgʻrisidagi guvohnoma nusxasi, nogiron bolaning va 16 yoshga toʻlmagan OIV infeksiyasiga chalingan shaxsning yashash joyini tasdiqlaydigan fuqarolarning oʻzini oʻzi boshqarish organi maʼlumotnomasi, sogʻliqni saqlash muassasalari tomonidan belgilangan tartibda beriladigan tibbiy xulosa, ariza bergan ota-ona, farzandlikka oluvchi, vasiy yoki homiyning pasporti nusxasi”; 9-bandga quyidagi mazmundagi jumla qoʻshilsin: “OIV infeksiyasiga chalingan shaxsga nafaqa u oʻn sakkiz yoshga toʻlgungacha boʻlgan muddatga tayinlanadi”; 13-band quyidagi tahrirda bayon qilinsin: “13. Nafaqa Pensiya jamgʻarmasi boʻlimi tomonidan 16 yoshdan katta OIV infeksiyasiga chalingan shaxsning va bolalikdan nogironning, nafaqa tayinlangan 16 yoshdan katta bolalikdan nogironning, nogiron bolaning yoki oʻn sakkiz yoshga toʻlmagan OIV infeksiyasiga chalingan shaxsning ota-onasi, farzandlikka oluvchisi, vasiysi yoki homiysining yashash joyi boʻyicha toʻlanadi”; 15-bandning uchinchi xatboshi quyidagi tahrirda bayon qilinsin: “16 yoshdan katta bolalikdan nogiron, nogiron bola yoxud oʻn sakkiz yoshga toʻlmagan OIV infeksiyasiga chalingan shaxs doimiy yashash uchun Oʻzbekiston Respublikasi tashqarisiga chiqib ketganda nafaqa toʻlash toʻxtatiladi”; 16-band quyidagi tahrirda bayon qilinsin: “16. 16 yoshdan katta bolalikdan nogiron, nogiron bola yoki oʻn sakkiz yoshga toʻlmagan OIV infeksiyasiga chalingan shaxs ozodlikdan mahrum etishga hukm qilingan taqdirda tayinlangan nafaqani toʻlash toʻxtatiladi va jazoni oʻtashdan ozod etilgandan keyin tiklanadi”; 18-band quyidagi tahrirda bayon qilinsin: “18. OIV infeksiyasiga chalingan shaxsga va 16 yoshdan katta bolalikdan nogironga tayinlangan nafaqa, unga uning haq toʻlanadigan ishni bajarishidan yoki boshqa turdagi daromadlar (stipendiyalar, alimentlar va shu kabilar) olishidan qatʼi nazar, toʻlanadi. Nogiron bolaga, shuningdek 16 yoshga toʻlmagan OIV infeksiyasiga chalingan shaxsga tayinlangan nafaqa unga boshqa pensiyalar va nafaqalar, shu jumladan boquvchisini yoʻqotganlik pensiyasi yoki nafaqasi olishidan qatʼi nazar, toʻlanadi. Har xil nafaqalarning turlarini olish huquqiga ega boʻlgan 16 yoshdan katta OIV infeksiyasiga chalingan shaxsga va bolalikdan nogironga uning tanlashi boʻyicha nafaqaning bir turi tayinlanadi”; 19-band quyidagi tahrirda bayon qilinsin: “19. Tayinlangan nafaqa 16 yoshdan katta bolalikdan nogiron, nogiron bola yoxud oʻn sakkiz yoshga toʻlmagan OIV infeksiyasiga chalingan shaxs toʻliq davlat taʼminotida boʻlgan davr uchun toʻlanmaydi”; 21-band quyidagi tahrirda bayon qilinsin: “21. Nogiron bolaga, oʻn sakkiz yoshga toʻlmagan OIV infeksiyasiga chalingan shaxs yoki 16 yoshdan katta bolalikdan nogironga tegishli boʻlgan va uning oʻlimi sababli olinmay qolgan nafaqa summasi meros tarkibiga kiritilmaydi va uning ota-onasiga, eriga (xotiniga), shuningdek nogiron bola, oʻn sakkiz yoshga toʻlmagan OIV infeksiyasiga chalingan shaxs yoki 16 yoshdan katta bolalikdan nogiron bilan u vafot etgan kunda birga yashaydigan oila aʼzolariga toʻlanadi. Nogiron bola, oʻn sakkiz yoshga toʻlmagan OIV infeksiyasiga chalingan shaxs yoki 16 yoshdan katta bolalikdan nogiron vafot etgan oy uchun toʻliq olinmay qolgan nafaqa summasi yuqorida koʻrsatib oʻtilgan shaxslarga mazkur oyning nogiron oʻlimigacha boʻlgan kunlari uchun toʻlanadi. Bir necha shaxs murojaat qilishganda ularga tegishli nafaqa summasi ular oʻrtasida teng miqdorda taqsimlanadi. Koʻrsatib oʻtilgan summa, uni olish uchun nogiron bola, oʻn sakkiz yoshga toʻlmagan OIV infeksiyasiga chalingan shaxs yoki 16 yoshdan katta bolalikdan nogiron vafotidan keyin 6 oydan kechikmay murojaat qilingan taqdirda toʻlanadi”; 23-bandga “16 yoshdan katta bolalikdan nogironga” soʻzlaridan oldin “OIV infeksiyasiga chalingan shaxsga yoki” soʻzlari qoʻshilsin.